
а) засяга конструкцията на сградата;

б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;

в) променя предназначението на помещенията и натоварванията в тях.

	Техническа спецификация
	Документ, в който се определят изисквания към характеристики на стоката, услугата или строителството.

	Безвъзмездна финансова помощ по смисъла на Закона за управление на средствата от Европейските структурни и инвестиционни фондове.

	Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката


І. УСЛОВИЯ ЗА КАНДИДАТСТВАНЕ
1. Наименование на програмата:
	Програма за развитие на селските райони за периода 2014 – 2020 г.


2. Наименование на приоритетната ос:

	Неприложимо


3. Наименование на процедурата:

	МИГ Айтос - Мярка 4.1.1 „ Подкрепа за инвестиции в земеделски стопанства”
Изпълнението на настоящата процедура се извършва чрез процедура на подбор на проектни предложения в съответствие с чл. 25, ал. 1, т. 1 от ЗУСЕФСУ.

Кандидатстването по настоящата процедура се осъществява въз основа на проектни предложения, които се оценяват в съответствие с критериите, описани в настоящите Условия за кандидатстване.


4. Измерения по кодове:

	Измерение 1 - Области на интервенция
	097 Инициативи за воденото от общностите местно развитие в градски и селски райони

	Измерение 2 - Форма на финансиране
	01 Безвъзмездни средства

	Измерение 3 - Вид на територия
	Не се прилага

	Измерение 4 - Териториални механизми за изпълнение
	06 Инициативи за водено от общностите местно развитие.

	Измерение 5 – Тематична цел
	Не се прилага

	Измерение 6 – Вторична тема по ЕЗФРСР
	Не се прилага

	Измерение 7 – Икономическа дейност
	Не се прилага


5. Териториален обхват:

	Проектите по процедурата се изпълняват на територията на община Айтос


6. Цели на предоставяната безвъзмездна финансова помощ по процедурата и очаквани резултати:

	Цел на процедурата:

Подобряване на общата ефективност, конкурентоспособност и устойчивост на земеделските стопанства и насърчаване на колективни инвестиции. 

Очакваните резултати от подкрепата  се изразяват в:

- разнообразяване към нови/нетрадиционни за земеделските стопанства земеделски продукти и биологични земеделски производства в малките и средните земеделски стопанства;

- повишаване производителността и конкурентоспособността на земеделските стопанства;

- разнообразяване земеделската продукция като стопанствата  разширят производството на земеделски продукти в трудоемките сектори като плодове, зеленчуци, етерично-маслени и медицински култури, включително биологична продукция, и повишаване местната преработка на земеделски продукти и продажбата на земеделски стоки на местния пазар;

- разнообразяване асортимента на местно произведени селскостопански продукти за крайно потребление, увеличаване продажбите на дребно на местни продукти. 

С изпълнението на проектите се очаква да се създадат работни места, които да имат и мултиплициращ ефект върху производството и заетостта в дългосрочен период.. 


7. Индикатори:

	В съответствие с  целите на Стратегията за  ВОМР на МИГ –Айтос  проектните предложения по настоящата процедура следва да допринасят за постигането на следните индикатори по мярка 4.1.1 от Стратегията за ВОМР:
Индикатор

Мерна единица

Цел 2025
1
Брой проекти, финансирани по мярката
Брой
4
 2
Брой бенефициенти, подпомогнати по мярката
Брой
4
3

Общ обем на инвестициите

Лева

400 000

4.
Брой  подпомогнати стопанства от животновъдния сектор

Брой

1

5

Дял на младите фермери, финансирани по мярката

%
30
6

Брой стопанства, въвели нов продукт или технология
Брой
1
7

Създадени нови насаждения

Дка

10
8

Брой проекти с добавена стойност към земеделски продукти

Брой

1

9

Създадени работни места

Брой
4
Във Формуляра за кандидатстване  и  Формуляра за мониторинг  кандидатът следва да заложи  и предостави  информация за индикаторите, които са  приложими за проектното предложение, с което  кандидатства, както следва:

· За  индикатор „Брой проекти, финансирани по мярката “ кандидатът следва да попълни 1;

· За  индикатор „Брой бенефициенти, финансирани по мярката “ кандидатът следва да попълни 1;
· За индикатор „Общо размер на инвестициите” кандидатът посочва общия размер на инвестицията, формирана от размера на публичните разходи и размера на частните инвестиции.

· За индикатор „Брой  подпомогнати стопанства от животновъдния сектор” кандидатът, в случай, че проектът му  е свързан с инвестиции в животновъдно стопанство посочва целева стойност 1.

· За индикатор „Дял на младите фермери, финансирани по мярката” кандидатът посочва целева стойност 1, ако е млад фермер.
· За индикатор  „Брой стопанства, въвели нов продукт или технология” кандидатът посочва целева стойност 1, ако в стопанството му се въвежда нов продукт или технология.
· За индикатор „Създадени нови насаждения” кандидатът попълва за целева стойност площта в дка на новосъздадените трайни насаждения;
· За индикатор „Брой проекти с добавена стойност към земеделски продукти” кандидатът попълва целева стойност 1, ако проектът му допринася за създаването добавена стойност към земеделски продукти.
· За индикатор „Създадени работни места“  стойности се попълват от кандидата в случай, че чрез проектното предложение се създават работни места в резултат от изпълнението му, като се попълва техния брой, съгласно представения към Формуляра за кандидатстване бизнес план.


8. Общ размер на безвъзмездната финансова помощ по процедурата:

	Общият размер на безвъзмездната финансова помощ по настоящата процедура е както следва:
Общ размер на безвъзмездната финансова помощ

Средства от Европейския земеделски фонд за развитие на селските райони (ЕЗФСР) – 90% 

Национално съфинансиране -10 %

102 184,06 лева

91 965,65 лева

10 218,41 лева

Бюджетът за втори краен срок се формира от остатъчния финансов ресурс след  извършена оценка и класиране на одобрените проекти по първи прием. Бюджетът за трети краен срок се формира от остатъчния финансов ресурс след  извършена оценка и класиране на одобрените проекти по втори прием В случай, че остатъчния финансов ресурс е под размера на минималния размер на безвъзмездната финансова помощ съгласно  раздел 9 на Условията за кандидатстване, втори, респективно трети прием не се обявява.
Безвъзмездната финансова помощ се предоставя в лева.

Може да не се предостави изцяло горепосочената сума при недостатъчен брой качествени проектни предложения, както и в случай, че предвидените за изпълнение дейности изискват по-малък финансов ресурс.


9. Минимален и максимален размер на безвъзмездната финансова помощ за конкретен проект:
	Минимален и максимален размер на безвъзмездната финансова помощ за конкретен проект: 
· Минимален размер на безвъзмездната финансова помощ за проект е  5 000 лева
· Максималният размер на безвъзмездната финансова помощ за  проект  е   140 000 лева
Минимален и максимален размер на общите допустими разходи за конкретен проект:
· Минимален размер на общите допустими разходи за проект  е 10 000  лева

· Максимален размер на общите допустими разходи за проект е 200 000  лева



10. Процент на съфинансиране:

	Финансовата помощ е в размер 50 на сто от общия размер на допустимите за финансово подпомагане разходи. Финансовата помощ се увеличава с 10 на сто за: 

1. проекти, представени от млади земеделски стопани; 

2. интегрирани проекти, включително и такива, свързани със сливания на организации на производителите; 

3. проекти, които се изпълняват в обхвата на необлагодетелствани райони; 

4. проекти за колективни инвестиции, представени от юридически лица, включващи от 6 до 10 земеделски стопани
5. Финансовата помощ се увеличава с 10 на сто за инвестиции, изцяло свързани с изпълнявани от кандидата ангажименти по мярка 11 "Биологично земеделие" от ПРСР 2014 - 2020 г. или сходни ангажименти по мярка 214 "Агроекологични плащания", направление "Биологично земеделие" от ПРСР 2007 - 2013 г.
6. Финансовата помощ се увеличава с 10 на сто за проекти за колективни инвестиции, представени от юридически лица, включващи над 10 земеделски стопани и/или групи/организации на производители.
7. Максималният размер на финансовата помощ за проект за колективни инвестиции, представен от един кандидат/ползвател на финансова помощ, отговарящ на повече от едно от условията по т.1, 2, 3, 4, 5 и 6 е не повече от 70 на сто от общия размер на допустимите за финансово подпомагане разходи.
Максимално комбинирано подпомагане – 70 % от общия размер на допустимите за финансово подпомагане разходи.

Важно!

За целите на определяне на процента на финансиране и ползване на увеличението по т.1, се използва следната дефиниция за млади земеделски стопани: 

"Млади земеделски стопани" са лица, които към момента на подаване на формуляра за кандидатстване са на възраст между 18 и не повече от 40 години и притежават съответни професионални умения и компетентности и се установяват за пръв път като ръководител на земеделско стопанство или вече са се установили през петте години преди подаване на формуляра за кандидатстване. Когато кандидати за подпомагане са юридически лица, за да се считат за млади земеделски стопани, те следва да отговарят на изискванията по чл. 2 от Делегиран регламент № 807/2014 на Комисията от 11 март 2014 г. за допълнение на някои разпоредби на Регламент (ЕС)  № 1305/2013 на Европейския парламент и на Съвета. Не са млади земеделски стопани кандидати – юридически лица, чийто мажоритарен дял от капитала е придобит от физическото лице на възраст между 18 и не повече от 40 години след 1 януари 2014 г. Установяването като ръководител на земеделско стопанство е настъпването на първото от следните събития:

а) регистрация на кандидата (физическо или юридическо лице), на друго юридическо лице, чийто мажоритарен дял от капитала се притежава от кандидата, на мажоритарния собственик на дял от капитала на кандидата и/или на юридическо лице, чийто мажоритарен дял от капитала се притежава от мажоритарния собственик на дял от капитала на кандидата, за първи път като земеделски стопанин по Закона за подпомагане на земеделските производители;

б) започване на отглеждане на животни в животновъден обект – собствен или нает от кандидата (физическо или юридическо лице), от друго юридическо лице, чийто мажоритарен дял от капитала се притежава от кандидата, от мажоритарния собственик на дял от капитала на кандидата и/или на юридическо лице, чийто мажоритарен дял от капитала се притежава от мажоритарния собственик на дял от капитала на кандидата;

в) стопанисване на земя с цел производство на земеделска или животинска продукция от страна на кандидата (физическо или юридическо лице), друго юридическо лице, чийто мажоритарен дял се притежава от кандидата, мажоритарния собственик на дял от капитала на кандидата и/или юридическо лице, чийто мажоритарен дял от капитала се притежава от мажоритарния собственик на дял от капитала на кандидата.




11. Допустими кандидати:

	Допустими кандидати по настоящата процедура са :
1. Земеделски стопани, чието стопанство е със стандартен производствен обем над 8 000 евро; 

2. Признати групи производители и признати организации на производители на земеделски продукти или такива, одобрени за финансова помощ по мярка 9 "Учредяване на групи и организации на производители" от ПРСР 2014-2020 г. 
11.1. Критерии  за допустимост на кандидатите:

1. Кандидатите земеделски стопани към датата на подаване на  формуляра за кандидатстване трябва да отговарят на следните условия: 

а/ да са регистрирани като земеделски стопани съгласно чл.7, ал.1 от Закона за поддпомагане на земеделските производители, и

б/ минималният стандартен производствен обем на земеделското им стопанство е   не по-малко от левовата равностойност на 8000 евро, което се доказва с: 

· Декларация (по образец – Приложение № 16 от Документи за попълване) за изчисление на минималния стандартен производствен обем на стопанството през текущата стопанска година към момента на кандидатстване, И:

· Регистрация на обработваната от кандидата земя и отглежданите животни в Интегрираната система за администриране и контрол; или 

· Документ за собственост или ползване на земята или заповеди по чл. 37в, ал. 4, 10 и 12 от Закона за собствеността и ползването на земеделските земи, която участва при изчисляването му; или 

· Анкетните формуляри от анкетна карта/анкетни карти на земеделския стопанин, издадени по реда на Наредбата по § 4 от преходните и заключителни разпоредби на Закона за подпомагане на земеделските производители за създаване и поддържане на регистър на земеделски стопани.

2. За групи производители и признати организации на производители на земеделски продукти, условието по т.1/б се счита за изпълнено, когато общият стандартен производствен обем, формиран като сбор от стандартните производствени обеми на земеделските стопанства на членовете на групата или организацията, отнесен към броя на земеделските стопани, членове на групата или организацията, е над 8000 евро.

 3. Кандидатите, юридически лица трябва да са:

 а) получили за предходната или текущата финансова година приход от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ. За целта кандидатите юридически лица представят:
- Справка – декларация за приходите от продажби oт земеделска дейност, производство на преработена земеделска продукция и услуги, директно свързани със земеделската дейност за предходна финансова година или последен приключен междинен период в годината на кандидатстване по образец - Приложение №17.
- Копие от годишната данъчна декларация (ГДД) за предходната финансова година спрямо датата на кандидатстване, заверена от съответната ТД на НАП. 
б) регистрирани по Търговския закон, Закона за кооперациите, Закона за вероизповеданията или създадени по Закона за Селскостопанската академия.

в) признати групи производители и признати организации на производители на земеделски продукти или такива, одобрени за финансова помощ по мярка 9 „Учредяване на групи и организации на производители“ от ПРСР 2014 – 2020 г.
Допустими са само кандидати със седалище и адрес на управление за еднолични търговци  и  юридически лица и постоянен адрес за физическите лица  на територията на МИГ-Айтос.

ВАЖНО! В раздел 24 „Списък на документите, които се подават на етап кандидатстване“ от Условията за кандидатстване се посочват документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно. 
11.2. Критерии за недопустимост на кандидатите:

Кандидатът/получателят на помощта и/или негов законен или упълномощен представител трябва да отговаря на следните условия:
1. не е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. не е осъден/а с влязла в сила присъда за престъпление, аналогично на тези по т. 1, в друга държава членка или трета страна;

3. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;

4.  не е налице неравнопоставеност в случаите по чл. 44, ал. 5 от ЗОП;

5. не е установено с акт на компетентен орган, че:

а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;

б) не е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор.

6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.

8. не е обявен в несъстоятелност или в производство по несъстоятелност, да не е в процедура по ликвидация, да не е сключил извънсъдебно споразумение с кредиторите си по смисъла на чл. 740 от Търговския закон, да не е преустановил дейността си, а в случай че кандидатът е чуждестранно лице – да не се намира в подобно положение, произтичащо от сходна процедура, съгласно законодателството на държавата, в която е установен;

9. не е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ.

10. не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;

11. не е свързано лице по смисъла на § 1, от допълнителните разпоредби на Търговския закон с представляващ по закон и/или пълномощие, с член на управителния или контролен орган на местната инициативна група или с кмета на съответната община на територията на МИГ;

12. не е член на колективния управителен орган или на контролния орган на МИГ и не е свързано лице с член на колективния управителен орган или на контролния орган на МИГ по смисъла на § 1 от допълнителните разпоредби на Търговския закон;

13. не е свързано лице по смисъла на § 1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон и пълномощие член на контролния орган на МИГ.

14. не е общински съветник, кмет, заместник-кмет или служител на централна или териториална администрация на изпълнителната власт, на местната власт или на публично лице.

Кандидатите декларират липсата на основания за отстраняване като попълват и прилагат към Формуляра за кандидатстване Декларация за липса на основания за отстраняване, (Приложение № 3 от Документи за попълване към Условията за кандидатстване).

Важно!

Кандидатите следва да се запознаят внимателно с основанията за отстраняване преди подписването на декларацията.

В съответствие със Заповед  № РД 09-647 от 03.07.2019 г., с която се допълва заповед                            № РД 09-513/28.06.2017 г. на ръководителя на УО на ПРСР 2014-2020 г., с която са утвърдени Указания за прием на проекти, подавани по стратегиите за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони 2014-2020 г. кандидатите, които не са публичноправна организация по смисъла на § 2 т.43 от допълнителните разпоредби на ЗОП  прилагат Декларация по образец (Приложение № 19 от документи за попълване). 

ВАЖНО:

Кандидатите, които не са публично-правни организации следва да отговарят на  условията, посочени в  т.1, т.2 и т.3 от Декларацията, утвърдена като приложение по т. 1, буква ”б”  от Заповед  №РД 09-647 от 03.07.2019 г. на Ръководителя на УО на ПРСР 2014-2020 г. (Приложение № 19 от документи за попълване).


12. Допустими партньори:

	Неприложимо


13. Дейности, допустими за финансиране:

13.1. Допустими дейности:
	Допустими са само дейности на територията на МИГ –Айтос , които водят до подобряване на цялостната дейност на земеделското стопанство чрез:
1. Внедряване на нови продукти, процеси и технологии и обновяване на наличните производствени материални и/или нематериални активи; или

2. Насърчаване на сътрудничеството с производителите и преработвателите на земеделски продукти; или

3. Повишаване на енергийната ефективност в земеделските стопанства; и/или

4.Подобряване условията на труд, подобряване на хигиенните, ветеринарните, фитосанитарните, екологичните и други условия на производство; или

5. Подобряване качеството на произвежданите земеделски продукти; или

6. Осигуряване на възможностите за производство на биологични земеделски продукти.


13.2. Условия за допустимост на дейностите:
	І. Общи условия за допустимост на дейностите 

1. Подпомагат се само проекти, които се осъществяват на територията на  община Айтос, формираща територията на  МИГ – Айтос.

2. Подпомагат се инвестиции, свързани с производството на селскостопански продукти, включени в приложение I на Договора или памук, с изключение на риба и рибни продукти.

3. Подпомагат се проекти, за които са проведени съгласувателните процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда.

4.  Проектите, представени от признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014-2020, трябва да са пряко свързани с основната земеделска дейност на всеки член и с основната земеделска дейност за групата или организацията.

5. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС.

6. Подпомагат се проекти, за които представеният бизнес-план (по образец Приложение № 5 а и Приложение № 5 б от Документи за попълване към УК) съдържа подробно описание на планираните инвестиции и дейности и доказва икономическата жизнеспособност на проекта и стопанството за 5 годишен период, а в случаите на инвестиции за извършване на строително-монтажни работи и трайни насаждения – за 10 годишен период. 
 Бизнес планът  (БП) трябва да доказва подобряване на дейността на кандидата, чрез прилагане на планираните инвестиции и дейности подробно описани в представения БП, както и постигането на показателите от бизнес плана. 
      Бизнес планът, представен от група/организация на производители, трябва да доказва, че инвестициите и дейностите са от полза на цялата група/организация на производители.
7. Подпомагат се проекти, които  се изпълняват върху имот – собственост на кандидата, а когато имотът не е собственост на кандидата,  трябва да е учредено право на строеж върху имота за срок не по-малко от 6 години, считано от датата на подаване на проектното предложение (при СМР, за които се изисква разрешение за строеж съгласно ЗУТ) или право на ползване на имота за срок не по-малко от 6 години (при дейности, свързани със закупуване и/или инсталиране на оборудване и/или съоръжения и/или строително-монтажни работи, за които не се изисква издаване на разрешение за строеж съгласно ЗУТ, и/или създаване и презасаждане на трайни насаждения).
8. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат, само ако са представени съответните лицензи, разрешения и/или документ, удостоверяващ регистрацията.
9. Дейностите по проекта са допустими, ако са извършени след подаване на заявлението за подпомагане, с изключение на дейностите, свързани с предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта. Не са допустими дейности за строително-монтажни работи и създаване на трайни насаждения, извършени преди посещение на място от МИГ по чл. 49, ал.2, т.4 от Наредба № 22 от 14 декември 2015 за прилагане на подмярка 19.2 Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР) от Програмата за развитие на селските райони за периода 2014 - 2020 г.
ІІ. Специфични условия за допустимост 

1. В случай на инвестиции за производство на енергия от възобновяеми енергийни източници, включително проекти с инвестиции за  производство на електрическа и/или топлинна енергия или енергия за охлаждане и/или производство на биогорива и течни горива от биомаса, подпомагането е допустимо при спазване на следните условия: 

a. Тези инвестиции са допустими за подпомагане, ако са за собствено потребление и същите не надхвърлят необходимото количество енергия за покриване нуждите на земеделските стопанства. 
b. По мярката няма да се предоставя подкрепа за продажба на електрическа, топлинна енергия и/или енергия за охлаждане.

c. Капацитетът на инсталациите не трябва да надвишава мощност от 1 мегават.  При комбинирано топло- и електропроизводство, капацитетът на инсталацията трябва да съответства на необходимата за дейностите на земеделското стопанство полезна топло- енергия. 
d. При производство на електроенергия от биомаса инсталациите трябва да произвеждат най-малко 10 на сто топлинна енергия.  
e. Проекти с инвестиции за производство на биогорива и течните горива от биомаса се подпомагат при условие, че отговарят на критериите за устойчивост, определени в чл. 37 до 40 от Закона за енергията от възобновяеми източници.  
f. Използваните за производство на биоенергия, включително биогорива, суровини от зърнени и други богати на скорбяла култури, захарни и маслодайни култури и суровини, които се използват за фуражи, не трябва да надхвърлят 20 на сто от общия обем суровини, използвани за това производство.

2. В случай, че се кандидатства за земеделска техника за обработка на почвата и прибиране на реколта, капацитетът трябва да бъде в съответствие с обработваните площи.  


13.3. Недопустими дейности:
	Не се подпомагат:

1. Проекти, за които има постановен административен акт по реда на Закона за опазване на околната среда и/или по чл. 31 от Закона за биологичното разнообразие за неодобряване осъществяването/несъгласуване на инвестиционното предложение /плана /програмата /проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни;

2. Проекти, които след изпълнение на дейностите по проекта няма да доведат до използване на обекта на инвестицията по предназначение и/или въвеждане на обекта на инвестицията в експлоатация в случаите, когато това е задължително съгласно ЗУТ и подзаконовите актове за неговото прилагане;

3. Дейности, разходите за които са включени в оперативните програми на кандидати – организации на производители на плодове и зеленчуци съгласно Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми (ДВ, бр. 42 от 2007 г.);

4. Финансова помощ не се предоставя за проекти, включващи инвестиции, които не отговарят на Европейското и национално законодателство.
5. Не се подпомага като самостоятелен проект събаряне на стари сгради и производствени съоръжения.


14. Категории разходи, допустими за финансиране:

14.1. Допустими разходи:

	Допустими категории разходи са : 

- Разходи които имат характера на инвестиционни по смисъла на чл.45 от Регламент (ЕС) 1305/2013; 

- Други допустими разходи, свързани с изпълнението на операции по Регламент (ЕС) 1305/2013 и приоритетите на Стратегията за ВОМР; 

-Съобразени с общите национални правила и детайлните правила за допустимост на разходите по програмите, съфинансирани от Европейски фондове при споделено управление (ЕФСУ), за програмен период 2014 - 2020 г и по-специално за разходите, съфинансирани от Европейския земеделски фонд за развитие на селските райони (ЕЗФРСР), определени в Постановление № 189 на Министерския съвет от 2016 година (Обн.ДВ бр.61/2016) 

Допустими за подпомагане по настоящата процедура са следните разходи в рамките на земеделското стопанство:
1. строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда; 
2. закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда, получаване на топлинна и/или електроенергия, необходими за земеделските дейности на стопанството и подобряване на енергийната ефективност, съхранение и подготовка за продажба на земеделска продукция;

3. създаване и/или презасаждане на трайни насаждения, включително трайни насаждения от десертни лозя, медоносни дървесни видове за производство на мед, други бързорастящи храсти и дървесни видове, използвани за производство на биоенергия; 

4. разходи /включително чрез финансов лизинг/ за достигане съответствие с нововъведените стандарти на ЕС, чиито крайни дати за задължително въвеждане и гратисни периоди, са в рамките на срока на прилагане на СВОМР.
5. закупуване на: съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, включително чрез финансов лизинг; 

6. разходи за достигане на съответствие със съществуващи стандарти на ЕС – за млади земеделски стопани, получаващи финансова помощ по подмярка 6; 

7. закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения; 

8. закупуване на сгради, помещения и друга недвижима собственост, необходими за изпълнение на проекта, предназначени за земеделските производствени дейности на територията на МИГ- Айтос; 

9. закупуване, включително чрез финансов лизинг, на специализирани земеделски транспортни средства, като например: камиони, цистерни за събиране на мляко, хладилни превозни средства за транспортиране на продукция, превозни средства за транспортиране на живи животни и птици; 

10. разходи за достигане на съответствие с международно признати стандарти, свързани с въвеждане на системи за управление на качеството в земеделските стопанства, въвеждане на добри производствени практики, подготовка за сертификация; 

11. закупуване на софтуер, включително чрез финансов лизинг; 

12. за ноу-хау, придобиване на патенти права и лицензи, за регистрация на търговски марки и процеси, необходими за изготвяне и изпълнение на проекта; 

13. разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1 – 12. 

Разходите за разработване на бизнес план, включващ предпроектни изследвания и маркетингови стратегии, извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта не следва да надхвърлят 5 на сто от стойността на допустимите разход, като допустимите разходи за консултантски услуги, свързани с подготовката и управлението на проекта не могат да превишават: 

1. едно на сто от допустимите разходи – за проекти с инвестиции само за земеделска техника и/или разходи по т. 10 – 12; 

2. пет на сто от допустимите разходи по т. 1 – 12 – за проекти с включени инвестиции за създаване на трайни насаждения и/или строително-монтажни дейности и/или оборудване и/или машини.

Разходите за закупуване на земя, сгради и друга недвижима собственост не могат да надхвърлят 10 на сто от общия размер на допустимите разходи по т. 1 – 6 и т. 9 – 12. 

Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.


14. 2. Условия за допустимост на разходите:

	1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по процедурата под формата на възстановяване на действително направени и платени допустими разходи.
2. Разходите по т. 13 от Раздел 14.1. „Допустими разходи” са допустими, ако са извършени не по-рано от 1 януари 2014 г., независимо дали всички свързани с тях плащания са направени.
3. Разходите по проекта, с изключение на разходите по т. 13 от Раздел 14.1. „Допустими разходи”, са допустими, ако са извършени след подаване на проектното предложение, независимо дали всички свързани с тях плащания са направени. Не са допустими дейности и разходи за строително-монтажни работи и създаване на трайни насаждения, извършени преди посещение на място от МИГ по чл. 49, ал.2, т.4 от Наредба № 22 от 14 декември 2015 за прилагане на подмярка 19.2 Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР) от Програмата за развитие на селските райони за периода 2014 – 2020г.
4. Закупуването чрез финансов лизинг на активите е допустимо, при условие че бенефициента стане собственик на съответния актив не по-късно от датата на подаване на искането за междинно или окончателно плащане за същия актив.

5. МИГ извършва оценка на основателността на предложените за финансиране разходи по т. 1 до 12  от Раздел 14.1. „Допустими разходи”. При определяне основателността на разходите Комисията за подбор на проектни предложения (КППП), назначена от МИГ, ще прилага следния метод: съпоставяне на предложените разходи с представени от кандидатите оферти и други документи, като КППП ще одобрява стойността на разхода, както следва:
5.1. В случай, че разходът, за който се кандидатства с проектното предложение, е включен в списък с референтни разходи (публикуван на интернет страницата на ДФ „Земеделие”
) кандидатът попълва посочения код на референтния разход в Таблицата за допустими инвестиции и дейности (Приложение № 1 към Условията за кандидатстване/Документи за попълване) и представя „оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя”.

5.2. В случай, че разходът, за който се кандидатства не е включен в списък с референтни разходи на ДФ „Земеделие”, то кандидатът следва да извърши пазарно проучване за гарантиране на пазарна цена на съответния актив/ услуга/ строителство чрез осигуряването на най-малко три съпоставими независими индикативни оферти в оригинал. 
· Индикативните оферти се набират по изпратено запитване за индикативна оферта – съгласно Приложение № 4 към Условията за кандидатстване/Документи за информация. 

· Минимално съдържание на офертите е: наименование на оферента, срок на валидност на офертата, дата на издаване на офертата, подпис и печат на оферента, техническо предложение, с вкл. подробна техническа спецификация на активите/услугите, ценово предложение в левове с посочен ДДС.

· Оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. 
· Изискването за вписване в Търговския регистър към Агенцията по вписванията не се прилага за Националната служба за съвети в земеделието, физически лица - оференти на посадъчен материал, или за производство и предлагане на пазара на елитни и племенни пчелни майки и отводки, както и физически лица, предоставящи услуги по т.12 от раздел 14.1. „Допустими разходи“.

· Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. 

· Оферентите на посадъчен материал трябва да имат издадено разрешително за  производство и заготовка на посевен и посадъчен материал и/или удостоверение за регистрация като търговец на посевен и посадъчен материал в случаите, предвидени в Закона за посевния и посадъчния материал. 

· Оферентите за създаване на трайни насаждения за дървесни видове за производство на  биоенергия трябва да са вписани в публичните регистри съгласно чл. 235 и 241 от Закона за горите.

· В случай, че разходът, за който се кандидатства не е включен в списък с референтни разходи на ДФ „Земеделие”, но възлагането на услугата на друго лице е невъзможно поради наличие на авторски или други права на интелектуална собственост, следва да се представи оферта за извършване на услугата от лицето, притежаващо съответните права.

· За разходите по т. 12 от Раздел 14.1. „Допустими разходи”, вкл. за разходи за предпроектни проучвания, такси, възнаграждения на архитекти, инженери и консултантски услуги, извършени след 1 януари 2014 г. и преди датата на подаване на проектното предложение, кандидатите представят фактури, придружени с платежни нареждания, ведно с банкови извлечения. 
· Участниците на пазара, предлагащи офертите, следва да декларират, че са информирани, че нямат предимство пред останалите участници при провеждането на процедура за избор на изпълнител съгласно Постановление № 160 на МС от 01.07.2016 г., в случай че са изпълнени условията на чл. 50, ал. 2 от Закона за управление на средствата от европейските структурни и инвестиционни фондове (приложимо е когато кандидатът планира да проведе процедура по реда на Постановление № 160 на МС от 01.07.2016 г.).
· За разходите по т. 13 от Раздел 14.1 „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от ЗОП, при подаване на проектното предложение представят  всички документи от проведената съгласно изискванията на Закона за обществените поръчки процедура за избор на изпълнител/и.
·  Кандидатите, които се явяват възложители по чл. 5 и 6 от ЗОП набират офертите по т.5.1 и т.5.2  чрез провеждането на пазарни консултации по реда на ЗОП  за гарантиране на пазарна цена на съответния актив/ услуга/ строителство и представят към формуляра за кандидатстване  документацията от проведените пазарни консултации, вкл. решение за обосноваността  и  определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП.
ВАЖНО! 

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на нормативни актове, определящи вида и начина на възлагане. Кандидатът носи цялата отговорност за верността на финансовата информация, представена в т. 5 „Бюджет“от Формуляра за кандидатстване.

Видът на допустими по настоящата процедура кандидати и интензитетът на безвъзмездната финансова помощ по мярката (когато е над 50 %) предпоставят провеждане на процедура за определяне на изпълнител по реда на ПМС  160/2016. 

При определяне на изпълнител бенефициентите прилагат Глава четвърта от ЗУСЕФСУ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ. Когато кандидатът планира да провежда процедура за избор на изпълнител по реда на ПМС № 160/2016 г. след сключване на административния договор, той трябва да съобрази документите, които прилага, с изискванията на чл.50, ал.2 от ЗУСЕФСУ и на ПМС 160/2016 г.


14. 3. Недопустими разходи:

	Не е допустимо финансиране на разходи:

1. определени като недопустими в ПМС № 189 от 2016 г.;

2. за инвестиция или дейност, получила финансиране от друг ЕФСУ;

3. за придобиването на товарни автомобили за сухопътен транспорт съгласно чл. 3, т. 2 и 3, както и други, за които са посочени ограничения в Регламент № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis (ОВ, L 352/1 от 24 декември 2013 г.);

4. определени като недопустими в указанията по § 3 от заключителните разпоредби на ПМС № 161 за общите изисквания към стратегиите, които ще се финансират по съответните програми.

По настоящата процедура от стратегията за ВОМР не са допустими за финансиране от ЕЗФРСР разходи:

1. за лихви по дългове;

2. за закупуването на незастроени и застроени земи с пазарна стойност над 10 на сто от общите допустими разходи за съответната операция;

3. за обикновена подмяна и поддръжка;

4. за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор;

5. лизинг освен финансов лизинг, при който получателят на помощта става собственик на съответния актив не по-късно от датата на подаване на искане за междинно или окончателно плащане за същия актив;

6. за режийни разходи;

7. за застраховки;

8. за закупуване на оборудване втора употреба;

9. извършени преди 1 януари 2014 г.;

10. за принос в натура;

11. за инвестиции в селското стопанство - закупуване на права за производство и плащане, закупуване на животни, закупуване на едногодишни растения и тяхното засаждане;

12. за инвестиция, за която е установено, че ще оказва отрицателно въздействие върху околната среда;

13. извършени преди подаването на проектното предложение, независимо дали всички свързани плащания са извършени, с изключение на разходите за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;

14. за строително-монтажни работи и за създаване на трайни насаждения, извършени преди посещение на място от МИГ;

15. надвишаващи определените по реда на чл. 41 от ПМС № 189 референтни разходи;

16. определени в мерките от ПРСР 2014 - 2020 г., извън посочените в т. 1 - 15.


15. Допустими целеви групи (ако е приложимо):

	Неприложимо


16. Приложим режим на минимални/държавни помощи:

	Финансовото подпомагане за дейностите по подмярка 4.1.1 от ПРСР 2014-2020 г, на която съответства мярка 4.1.1„ Подкрепа за инвестиции в земеделски стопанства“ от Стратегията за ВОМР на МИГ-Айтос попада в обхвата на чл. 42 от ДФЕС, в който е определено, че поради спецификата на селскостопанския сектор правилата за конкуренцията се прилагат по отношение на производството и търговията със селскостопански продукти само доколкото това е решено от Европейския парламент и Съвета.
По отношение на подпомагането за развитие на селските райони основните принципи за приложимост на правилата за държавни помощи са изложени в чл. 81 и 82 от Регламент № 1305/2013. Съгласно чл. 81, параграф 2 правилата за държавната помощ не се прилагат по отношение на плащанията, извършвани от държавите членки съгласно Регламент (ЕС) № 1305/2013 на Европейския парламент и на Съвета, нито по отношение на допълнителното национално финансиране, попадащо в обхвата на чл. 42 от ДФЕС. 

Финансовото подпомагане по мярката няма да представлява „държавна помощ“ по смисъла на чл. 107, параграф 1 от ДФЕС.


17. Хоризонтални политики:

	По настоящата процедура следва да е налице съответствие на проектните предложения с със следните принципи на хоризонталните политики на ЕС:
1. Равенство между половете и липса на дискриминация, 
2. Устойчиво развитие (защита на околната среда), 
3. Насърчаване на заетостта и конкурентоспособността,
4. Съответствие с програмите на ЕСИФ.
В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение.



18. Минимален и максимален срок за изпълнение на проекта:

	1. Одобреният проект се изпълнява в срок до 36 месеца от датата на подписването на  договора за предоставяне на БФП за проекти, включващи разходи за строително-монтажни работи и за създаване на трайни насаждения и до 24 месеца за всички  останали проекти.
2  Крайният срок по т. 1 е не по-късно от 15 септември 2025 г.


19. Ред за оценяване на концепциите за проектни предложения:

	Неприложимо


20. Критерии и методика за оценка на концепциите за проектни предложения:

	Неприложимо


21. Ред за оценяване на проектните предложения:

	МИГ-Айтос прилага процедура на подбор на проекти в съответствие с разпоредбите на чл. 25, ал. 1, т. 1 от Закона за управление на средствата от Европейските структурни и инвестиционни фондове и Глава пета Координация във връзка с одобрение на проекти към стратегия за ВОМР, Раздел І Подбор на проекти към стратегия за ВОМР на ПМС № 161/2016.

Редът за оценяване на проектните предложения е съгласно „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-АЙТОС“, одобрени от Управителния съвет на сдружението и публикувани на официалния сайт: http://mig-aytos.com/bg/ (наричани за краткост Правила и ред за оценка).
МИГ прилага единна недискриминационна и прозрачна процедура за подбор на проекти към стратегията за ВОМР, която гарантира:

1. избягване на конфликт на интереси при избора на проекти;

2. гарантира, че поне 50 на сто от гласовете при решения за подбор са дадени от членове, които не са представители на публичния сектор;

3. резултатите от подбора се документират.

Подборът на проектни предложения се извършва от Комисия за подбор на проектни предложения (КППП), която се назначава със заповед, издадена от Председателя на Управителния съвет на МИГ или от друго лице, определено в съответствие с Устава на СНЦ „МИГ-Айтос“, до три дни след крайния срок за подаването на проектните предложения.

Комисията за подбор на проектни предложения се ръководи от следните принципи:

1. добро финансово управление;

2. публичност и прозрачност;

3. не се допуска въвеждането на допълнителни критерии за оценка или изменение на критериите по време на провеждането на процедурата;

4. свободна и лоялна конкуренция - оценяването на проектите и предоставянето на безвъзмездна помощ се осъществява при липса на конфликт на интереси и равно третиране на всички кандидати;

5. равнопоставеност и недопускане на дискриминация - еднакво прилагане на правилата спрямо всички кандидати;

6. Забрана за двойно финансиране - безвъзмездната финансова помощ не може да бъде предоставяна за финансиране на разходи, които вече са финансирани със средства от ЕСИФ или чрез други инструменти на ЕС в съответствие с чл.65, параграф 11 от Регламент (ЕС) № 1303/2013, както и с други публични средства, различни от тези на бенефициента - по време на процедурата по оценка се извършва проверка за липса на двойно финансиране на проектите;

7. спазване на срока, определен в чл. 44, ал. 1 от ПМС 161/2017.

Подборът на проектни предложения се извършва в информационната система за управление и наблюдение на средствата от Европейските структурни и инвестиционни фондове (ИСУН 2020), като се оценяват само проектните предложения, подадени с квалифициран електронен подпис. 

КППП извършва подбор/оценка на всички проектни предложения, подадени в определения по настоящата процедура краен срок за кандидатстване. 

Когато при оценката се установи липса на документи и/или друга нередовност, Комисията за подбор изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата.

Важно!                                                                                                                                                        За комуникация с кандидата, включително исканията за представяне на допълнителни документи и разяснения, се използва само и единствено ИСУН 2020, чрез електронния профил на кандидата, като кандидатът следва да бъде известяван електронно чрез електронния адрес, асоцииран към неговия профил. В тази връзка е необходимо кандидатите да разполагат винаги с достъп до електронния адрес, към който е асоцииран профила в ИСУН 2020. За дата на получаване на искането за документи/информация се счита датата на изпращането му чрез ИСУН 2020. Кандидатът представя допълнителните разяснения и/или документи по електронен път чрез ИСУН 2020.
МИГ не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията.

Оценката на проектните предложения се извършва до 30 работни дни от крайния срок на приема в ИСУН 2020 и включва два етапа:

Етап 1: ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА
Оценка на административното съответствие и допустимостта е етап от оценката на проектните предложения, при който се извършва проверка относно формалното съответствие на проектните предложения и на допустимостта на кандидатите и проектните дейности съгласно документите по чл. 42, ал. 3 на ПМС 161 от 4 юли 2016 г. 

Оценка на административното съответствие и допустимост се извършва при спазване условията и изискванията на „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-АЙТОС“, налични на интернет страницата на МИГ – Айтос http://mig-aytos.com/bg/ и съгласно Критерии и методика за оценка на административно съответствие и допустимост на проектни предложения - Приложение № 1 от Документи за информация към настоящите Условия за кандидатстване.  
КППП проверява дали проектното предложение отговаря на всички критерии, описани в Условията за кандидатстване, като попълва оценителна таблица в системата ИСУН 2020 съгласно Приложение № 1 Критерии и методика за оценка на административно съответствие и допустимост, в която  ги оценява с „ДА“, „НЕ“ или „Неприложимо“. 

В процеса на оценка на административното съответствие и допустимостта МИГ проверява дали:

· проектното предложение се отнася за обявената процедура за подбор на проекти;

· пълнота на проектното предложение – на основа на Формуляра за кандидатстване се проверява дали са попълнени всички раздели, за които е указано, че са задължителни - са налице всички документи, представени и попълнени съгласно изискванията, посочени Условията за кандидатстване; декларациите са попълнени по образец и подписани;

· на основа на Формуляра за кандидатстване и представените документи е налице съответствие на кандидатите и предвидените дейности с критериите за допустимост, посочени в Условията за кандидатстване. 

· продължителността на проекта е в рамките на максималната продължителност, съобразно изискванията на съответната процедурата.

· други административни изисквания, определени в условията за кандидатстване по съответната процедура.

Оценката за административно съответствие и допустимост включва и следните проверки:

1. проверка за липса на двойно финансиране;

2. проверка за наличие на изкуствено създадени условия и/или функционална несамостоятелност на инвестицията;

3. посещение на място за проектни предложения, включващи разходи за строително-монтажни работи (когато е приложимо).

4. проверка на основателност на заявените разходи;

Като част от проверката за административно съответствие и допустимост членове на КППП извършват посещение на място за проектни предложения, включващи разходи за строително-монтажни работи, за установяване на фактическото състояние на обектите - дали инвестицията или части от нея не са стартирали или завършени към момента на посещението. 

Проверката на основателността на предложените разходи включва извършването на проверки за предложените от кандидатите дейности и разходи за наличие на: 

а) недопустими дейности и/или разходи; 
б) несъответствие между предвидените дейности и видовете заложени разходи; 

в) дублиране на разходи; 

г) неспазване на други условия за допустимост от условията за кандидатстване; 

е) проверка за основателност на разходите при прилагане на метода, описан в т.14.2. Условия за допустимост на разходите – съпоставяне на заявените разходи с представени оферти и други документи за разходи, включени в списъка с референтни цени и/или извършено пазарно проучване за гарантиране на пазарна цена на актив/услуга/строителство за разходи, за които не са налице референти цени.

КППП може да извършва корекции в бюджета на проектно предложение, в случай че при проверката за основателността на предложените разходи на етап административно съответствие и допустимост се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на други изисквания за допустимост от условията за кандидатстване; наличие на неоснователност на разходите. 

Корекциите не могат да водят до: 

а) увеличаване на размера или на интензитета на безвъзмездната финансова помощ, предвидени в подаденото проектно предложение; 

б) невъзможност за изпълнение на целите на проекта или на проектните дейности; 

в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ. 

Всички констатирани обстоятелства при проверките се описват в протокола от работата на оценителната комисия и се вземат предвид при извършване на корекции/редукция на разходите. 

Етап 2: ТЕХНИЧЕСКА И ФИНАНСОВА ОЦЕНКА.

Техническа и финансова оценка е оценка по същество на проектните предложения и се извършва при спазване условията и изискванията на „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-АЙТОС“, налични на интернет страницата на МИГ Айтос  http://mig-aytos.com/bg/  и съгласно КРИТЕРИИ И МЕТОДИКА ЗА ТЕХНИЧЕСКА И ФИНАНСОВА ОЦЕНКА на проектни предложения - Приложение № 2 от Документи за информация към настоящите Условия за кандидатстване.  

На техническа и финансова оценка подлежат само проектни предложения, преминали успешно оценка на административното съответствие и допустимост. Оценката на проектните предложения се извършва по критерии и методика, определени в Условията за кандидатстване.
Техническата и финансова оценка на всяко проектно предложение се извършва чрез попълването на оценителна таблица в системата ИСУН 2020 съгласно Приложение № 2 Критерии и методика за техническа и финансова оценка към Документи за информация, които са част от Насоките за кандидатстване.
Съответствието с критериите за подбор на проектите се преценява към датата на подаване на проектното предложение съобразно приложените към него документи. В случай, че изпълнението на условията по критериите е станало основание за класиране на кандидата пред други кандидати по настоящите Условия за кандидатстване, той се задължава да подържа съответствие с критериите в срока на мониторинг.

Въз основа на Критериите за техническа и финансова оценка  и получения общ брой точки, проектните предложения се класират в низходящ ред.

Бенефициентите, които не се явяват възложители по ЗОП, прилагат Глава четвърта от ЗУСЕФСУ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕФСУ. Бенефициентите, които се явяват възложители по смисъла на ЗОП, прилагат Закона за обществените поръчки и актовете по неговото прилагане.

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове. Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

Проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ при спазване изискванията и условията, предвидени за това в ПРАВИЛАТА И РЕДА ЗА ОЦЕНКА.

Работата на Комисията за подбор приключва с оценителен доклад. Оценителният доклад се генерира в ИСУН 2020. Оценителния доклад се подписва от председателя, секретаря и всички членове на комисията. Оценителния доклад се одобрява от УС на МИГ.

МИГ прикачва в ИСУН 2020 всички документи, свързани с процеса на оценка, вкл. оценителния доклад и уведомява ДФЗ за това в срок до 5 работни дни от одобряване на оценителния доклад.

Важно!

Класираните проекти се проверяват от ДФЗ за съответствие с критериите за допустимост на кандидата и  критериите за допустимост на проекта.


22. Критерии и методика за оценка на проектните предложения:

	Оценката на проектните предложения по настоящата процедура ще се извършва съгласно „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-АЙТОС“, налични на интернет страницата на МИГ – http://mig-aytos.com/bg/, и съгласно КРИТЕРИИ И МЕТОДИКА ЗА ТЕХНИЧЕСКА И ФИНАНСОВА ОЦЕНКА на проектни предложения - Приложение № 2 Критерии и методика за ТФО от Документи за информация към настоящите Условия за кандидатстване. 

Критерии

Точки
1. Кандидатът е млад фермер, който е физическо лице или едноличен търговец на възраст от 18 навършени до 40                          ненавършени години, към датата на кандидатстване

10

2. Дейностите по проекта са в областта на производството на продукция от чувствителните сектори на национално ниво

- над 30 % от инвестициите са в посочените сектори –   10 т.                                              - над 50 % от инвестициите са в посочените сектори -   15 т.                                - над 75 % - от инвестициите са в посочените сектори - 20 т.

20

3. Проектът създава нови работни места                                                              - до 2 работни места –   10 точки                                                                              - над 2 работни места – 20 точки
20

4. Дейностите по проекта се осъществяват в землищата на населени места попадащи в необлагодетелстван район 

5

5. Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в стопанството
10

6. Минимум 10 % от допустимите инвестиционни разходи са за подобряване на енергийната ефективност на предприятието

10

7. Кандидатът не е получавал подкрепа от Общността за подобна инвестиция

10

8. Проектът е за колективни инвестиции

10

9. Проектът включва дейности с позитивен принос към околната среда                                                                                                                      - над 30 % - от инвестициите са насочени към дейности, опазващи околната среда - 3 т.                                                                                                - над 50 % от инвестициите са насочени към дейности, опазващи околната среда - 5 т.

5

ОБЩО 

100

ВАЖНО! Дефиниции и условия за целите на техническата и финансова оценка и прилагането на критериите за подбор на проекти:
· Относно Критерий 1 Кандидатът е млад фермер, който е физическо лице или едноличен търговец на възраст от 18 навършени до 40 ненавършени години, към датата на кандидатстване 

Изискване, за да бъдат присъдени точки по критерия: 
За да бъде приложен критерия следва   кандидатът  да е  млад земеделски стопанин със статут на физическо лице, регистрирано в регистър БУЛСТАТ или със статут на търговец по смисъла на Търговския закон с регистрация като  едноличен търговец в ТРРЮЛНЦ.
„Млади земеделски стопани" са лица, които към момента на подаване на формуляра за кандидатстване са на възраст между 18 и не повече от 40 години и притежават съответни професионални умения и компетентности и се установяват за пръв път като ръководител на земеделско стопанство или вече са се установили през петте години преди подаване на формуляра за кандидатстване.
За доказване на съответствие с критерия: Извършва се проверка на информацията във Формуляра за кандидатстване и приложените документи по отношение статута на кандидата, наличието на професионални умения и компетенции в областта на земеделието и периода на установяването му като ръководител на земеделското стопанство.
· Относно Критерий 2 Дейностите по проекта са в областта на производството на продукция от чувствителните сектори на национално ниво 
Изискване, за да бъдат присъдени точки по критерия: Представеният проект е за инвестиции и дейности, насочени в секторите: „Плодове и зеленчуци” и/или„Животновъдство” и/или „Етерично-маслени и медицински култури”. Прилага се следната скала на критерия: 

- над 30 % от инвестициите са в посочените сектори –   10 т.                                                           - над 50 % от инвестициите са в посочените сектори -   15 т.                               

 - над 75 % - от инвестициите са в посочените сектори - 20 т.
Инвестиционни разходи по проекта, изцяло насочени в  изброените чувствителни  сектори са разходи, които се използват само за дейности свързани с производство на продукция в  тези сектори. Допустимите инвестиционни разходи, които се използват едновременно и за дейности по други сектори - не се считат за разходи по проекта, изцяло насочени в чувствителните сектори.

За доказване на съответствие с критерия: Принадлежността на проекта към съответните сектори  да е  определена от кода по КИД-2008, посочен във т.2 на  Формуляра за кандидатстване. За проекти в сектор „Животновъдство” се представя Удостоверение от БАБХ за регистрация на животновъдния обект.
Проверка на информацията вън Формуляра за кандидатстване, Бизнес план, Таблица за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.

· Относно Критерий 3  Проектът създава нови работни места
Проектът ще получи точки, в случай, че в резултат от изпълнението му се създават съответния брой работни места:  

· до 2 работни места – 10 точки 
· над 2 работни места – 20 точки

Изискване, за да бъдат присъдени точки по критерия:  В резултат от изпълнението на проекта, в Бизнес плана - Таблица Б2 "Заетост", кандидатът да предвижда разкриване и поддържане на нови работни места - целогодишно, по трудово правоотношение, на 8 часа работно време. При планирани  до 2 работни места се присъждат 10 точки; над 2 (3 или повече) работни места се присъждат 20 точки.
За доказване на съответствие: Източник на данните за броя работни места на трудово правоотношение, които ще бъдат разкрити в резултат от реализация на дейностите по проекта, са: Таблица Б2 "Заетост" от Бизнес плана; приложени „Отчет за заетите лица, средствата за работна заплата и други разходи за труд”, а за новосъздадени предприятия се подава Ведомост за заплати за месеците в периода от вписването в Търговския регистър до месеца, предхождащ месеца на подаване на проектното предложение; приложена Справка-декларация за съществуващия и нает персонал (Приложение № 15); раздел „Индикатори” от електронния Формуляр за кандидатстване  и Формуляра за мониторинг – Приложение № 8, документи за попълване към Условията за кандидатстване. Данните в посочените документи следва да са идентични. Изпълнението подлежи на проверка в целия период на мониторинг, посочен в поясненията по т.Б 2 от бизнес плана и в административния договор. 
Отчитат се данните само за новосъздадени работни места, свързани с проекта след неговото стартиране, например: ако проектът е за изграждане на  кравеферма , не се включват данните за създадени работни места по време на подготвителната фаза/реконструкция/строеж (за консултанти, архитекти, строители и т.н). Отчитат се данните за създадените работни места след  въвеждането на фермата в експлоатация                (напр. ръководител на фермата, общи  работници животновъдно стопанство  и др.). Доброволната работа не се включва, но самонаемането следва да бъде отчетено

За да се отчете едно работно място, продължителността на договора с наетото лице трябва да е най-малко една година. Когато е предвиден такъв за 6 месеца, работното място се отчита като 0,5 бр.
Задължението за поддържане на определения брой персонал се вписва в административния договор за отпускане на безвъзмездна финансова помощ и е за три години след извършване на окончателното плащане по проекта.
· Относно Критерий 4 Дейностите по проекта се осъществяват в землищата на населени места попадащи в необлагодетелстван район.
Изискване, за да бъдат присъдени точки по критерия: Дейностите по проекта да се осъществяват в землище на населено място, попадащо в необлагодетелстван район съгласно Наредбата за определяне на критериите за необлагодетелстваните райони  и териториалния им обхват В сила от 26.02.2008 г. (Приета с ПМС № 30 от 15.02.2008 г. Обн. ДВ. бр.20 от 26 Февруари 2008г., изм. ДВ. бр.53 от 12 Юли 2011г.)  и  посочената в бизнесплана земя или площ  да се намира в едно или повече землища на населени места, на територията на МИГ-Айтос, посочени в Наредбата. В случаите, когато проектът е за инвестиции, изцяло насочени в сектор "Животновъдство", или инвестиции, свързани с трайни насаждения, оранжерии или гъбарници, условието се счита за изпълнено, ако животновъдният обект, трайните насаждения, оранжериите или гъбарниците на кандидата се намират в землището на населено място в обхвата на посочената наредба. Когато проектът включва инвестиции изцяло в два или повече животновъдни обекта или инвестиции, свързани с две/а или повече площи с трайни насаждения, оранжерии или гъбарници, само единия от които се намират в землището на населено място в обхвата на посочената наредба, проектът не получава точки по този критерий
За доказване на съответствие: Проверка се прави на информацията във Формуляра за кандидатстване и приложените  документи: Бизнес план, Анкетни формуляри към регистрационната карта за регистрация на земеделския производител и други относими документи,   като напр. документи, доказващи собственост или право на ползване на земеделска земя и др.
· Относно Критерий 5  Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в предприятието
Изискване, за да бъдат присъдени точки по критерия: Проектът да съдържа инвестиции, които са свързани с въвеждане на нови за територията практика, и/или услуга и/или продукт в предприятието, като над 30 % от допустимите инвестиционни разходи по проекта са свързани с иновации в предприятието.

Съгласно дефиниция на Генерална Дирекция (ГД)  Земеделие и развитие на селските райони на ЕК
: Иновация е нова идея, която се доказва като успешна в практиката. Иновацията може да бъде технологична, не-технологична, организационна и социална. Иновацията може да е нов продукт, практика, услуга, производствен процес или организация.
 В този смисъл и на базата на дефиницията на ГД Земеделие и развитие на селските за целите на настоящата процедура, за да получи точки, кандидатът трябва да докаже в своето проектно предложение, че чрез инвестициите по проекта ще въведе нова за територията на МИГ – Айтос практика / продукт / услуга и/или нови за предприятието  продукти и/или услуги чрез представяне на документи, проучвания, сертификати, патенти, свидетелства за регистрация на полезен модел и други приложими документи

За доказване на съответствие се проверяват: Формуляр за кандидатстване („План за изпълнение / Дейности по проекта“ и „Допълнителна информация, необходима за оценка на проектното предложение“), ТДИД,  Бизнес план и други представени от кандидата документи, както и допълнителна информация в раздел 11 на Формуляра за кандидатстване, свързана с  иновативността на дейностите и  разходите, за чието подпомагане се кандидатства с проектното предложение и тяхното процентно съотношение, спрямо общия размер на допустимите разходи. В представените документи и описателна информация следва еднозначно да бъдат определени, кои дейности и съотносими на тях разходи са свързани с въвеждане на нови за територията практика, и/или услуга и/или продукт в предприятието, като тези разходи следва да са  над 30 % от допустимите инвестиционни разходи по проекта за да се ползва предимство по критерия. В подкрепа на това задължително следва да бъдат приложени, посочените в раздел 24.2 - т.V Специфични документи, доказващи съответствие с критерия за подбор. 
· Относно Критерий 6  Минимум 10 % от допустимите инвестиционни разходи са за подобряване на енергийната ефективност на предприятието
Изискване, за да бъдат присъдени точки по критерия: Минимум 10 % от допустимите инвестиционни разходи са за подобряване на енергийната ефективност на предприятието

Енергийната ефективност на предприятието се определя от съотношението между изходното количество произведена стока или продукция и вложеното количество енергия, като инвестициите по проекта трябва да допринасят за енергийно спестяване в рамките на цялото предприятие спрямо годишното потребление на енергия за годината, предхождаща годината на подаване на проектното предложение. За нови предприятия трябва да е налице надхвърляне на задължителните минимални изисквания за енергийна ефективност по Закона за енергийна ефективност и Закона за устройство на територията. По посочения критерий съответния брой точки получават проекти, които след изпълнение на инвестициите по проекта повишават енергийната ефективност на стопанството (промишлената система, включително и наличната и закупуваната по проект земеделска техника).
За доказване на съответствие: Проверка на информацията вън Формуляра за кандидатстване, Бизнес план, Таблица за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение. Представени в т.12 на Формуляра за кандидатстване Резюме и доклад за отразяване на резултатите от енергийно обследване, съобразно изискванията на Наредба № Е-РД-04-05 от 08.09.2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания., изготвени от правоспособни лица, вписани в публичния регистър по чл. 34, ал. 1 от Закона за енергийна ефективност (ЗЕЕ)

· Относно Критерий 7  Кандидатът не е получавал подкрепа от Общността за подобна инвестиция 

Изискване, за да бъдат присъдени точки по критерия: Кандидатът да не е получавал подкрепа от Общността за подобна инвестиция. 
Подобна инвестиция е друга, вече подкрепена от Общността инвестиция на кандидата за развитие на земеделски дейности.
За доказване на съответствие:  на база представена декларативна  информация във Формуляра за кандидатстване – т. 11. Допълнителна информация необходима за оценка на проектното предложение – поле „Подкрепа от Общността за подобна инвестиция“.

Оценката ще се извършва и ще  бъдат присъдени точки след извършване на проверка на публична достъпна информация за  получаване на подкрепа от програми на Общността.
· Относно Критерий 8 Проектът е за колективни инвестиции
Изискване, за да бъдат присъдени точки по критерия: Проектът да е за колективни инвестиции от групи производители и признати организации на производители на земеделски продукти
За доказване на съответствие: Проверка се прави на информацията във Формуляра за кандидатстване –  точка „Данни за кандидата”  и приложените  документи в точка 12: Бизнес план, Анкетни формуляри, и други относими документи, доказващи извършването на колективна инвестиция.

· Относно Критерий 9  Проектът включва дейности с позитивен принос към околната среда

Изискване, за да бъдат присъдени точки по критерия: Проектът ще получи точки, в случай че включва инвестиции, насочени към дейности, опазващи околната среда съгласно Насоки за интеграция на политиката по околна среда и политиката по изменение на климата в Европейските структурни и инвестиционни фондове – фаза: Изпълнение на Споразумението за партньорство и програмите в периода 2014-2020 

· В случай, че над 30 % - от инвестициите са насочени към дейности, опазващи околната среда ще получи 3 т.

· В случай, че над 50 % от инвестициите са насочени към дейности, опазващи околната среда ще получи 5 т .

За доказване на съответствие:  на база представена информация в електронния  Формуляр за кандидатстване (раздели „Бюджет“, „План за изпълнение / Дейности по проекта“ и „Допълнителна информация, необходима за оценка на проектното предложение“, приложената ТДИД ). 
За доказване кандидатът представя и:

17. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията;
18. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС /- само за инсталации използващи биомаса за производство на енергия за собствено потребление.
За да бъде предложено за финансиране едно проектно предложение, обща крайна оценка на етап техническа и финансова оценка трябва да е равна или по – голяма от 10 точки (минимално допустима оценка за качество на проектните предложения).

В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред и ще се дава предимство на проекта/ите, получил/и по-висока/и оценка/и по Критерий 3 „Проектът създава нови работни места”                 ( до 2 работни места – 10 точки, над 2 работни места - 20 точки).
При равен брой точки и по този критерий, ще се дава предимство на проекта/ите, получил/и по Критерий 7 „Кандидатът не е получавал подкрепа от Общността за подобна инвестиция” 
В случай на отново равен брой точки, ще се дава предимство на проекта/ите, получил/и по Критерий 1 „Кандидатът е млад фермер, който е физическо лице или едноличен търговец на възраст от 18 навършени до 40 не навършени години, към датата на кандидатстване”.


23. Начин на подаване на проектните предложения/концепциите за проектни предложения:

	Проектните предложения по обявената процедура се подават от кандидата или от упълномощено от него лице единствено и изцяло по електронен път чрез попълване на уеб базиран Формуляр за кандидатстване и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) http://eumis2020.government.bg/ единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg
За регистрацията е необходима актуална електронна поща. Този имейл адрес не трябва да се променя в периода на кандидатстване и оценка до момента на сключване на Административен договор за предоставяне на БФП. След регистрацията кандидатът трябва да влезе в профила си и да намери процедурата на „МИГ -Айтос” за прием на проектни предложения по мярка 4.1.1. от Стратегията за ВОМР. Активира подаване на ново проектно предложение, в резултат на което на екрана се зарежда формуляра за кандидатстване. Попълват се внимателно разделите на формуляра в съответствие с изискваната информация в тях. В последния раздел на формуляра се прикачат всички придружаващи документи, описани в т.24 на настоящите Условия за кандидатстване. Прикачените документи представляват сканирани копия на оригинали във формат .pdf или   .jpg  или попълнени образци на документи в съответния формат .doc, docx, .xls или.xlsx.

Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на КППП.
При попълване на формуляра за кандидатстване е необходимо периодично да се записва въведената информация. 

След като са попълнени всички раздели на формуляра и изискуемите документи бъдат прикачени, кандидатът стартира проверка на така създаденото проектно предложение. Системата показва наличието на грешки или липсваща информация, като дава възможност за корекции и допълване. 

Изчистеният от грешки формуляр се подава чрез бутона <ПОДАЙ ПРОЕКТНО ПРЕДЛОЖЕНИЕ>. В резултат се генерира файл, който трябва да се свали на компютъра. Този файл е с разширение .isun и трябва да се подпише с електронен подпис на кандидата. Подписаният файл трябва да е от вид или схема „Detached signature“. Изходният файл е с разширение .p7s или друг подобен.  Той се прикачва в системата и се подава проектното предложение. Оригиналите на документите се съхраняват от кандидата/бенефициента и се представят при поискване.

Движението на подаденото проектно предложение може да се следи в профила на кандидата в ИСУН 2020.

Проектното предложение за предоставяне на финансова помощ и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ в писмена форма. При оттегляне на проектното предложение кандидатът може да подаде ново, ако периодът на прием не е изтекъл.

Условията за кандидатстване може да бъдат изменяни  единствено при условията на чл. 26, ал. 7 от ЗУСЕФСУ.

Разясненията се утвърждават от председателя на УС на МИГ  или оправомощено от него лице. Разясненията се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ и в  ИСУН 2020 в срок до две седмици преди изтичането на срока за кандидатстване.

ВАЖНО! 
Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.

За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. В тази връзка е важно кандидатите да разполагат винаги с достъп до имейл адреса, към който е асоцииран профила в ИСУН 2020.


24. Списък на документите, които се подават на етап кандидатстване:
24.1. Списък с общи документи:

	1. Таблица за допустими инвестиции в електронен  формат „xls“ или “xlsx”. (Приложение № 1 от Документи за попълване) и подписана и подпечатана от кандидата във формат„pdf“ или „jpg“ ;

2. Декларация в оригинал по чл. 19 и 20 от Закона за защита на личните данни по образец с подпис/и, печат и сканирана във формат „pdf“ или „jpg“. (Приложение № 2 от Документи за попълване);

3. Нотариално заверено изрично пълномощно, в случай че документите не се подават лично от кандидата. Представя се сканиран във формат „pdf“ или „jpg“;

4. Свидетелство за съдимост от представляващия/те кандидата и от  лицата с правомощия за вземане на решения или контрол по отношение на кандидата, издадено не по-късно от 6 месеца преди представянето му – представя се сканирано във формат „pdf“ или „jpg“;

5. Удостоверение от НАП по чл.162, ал. 2, т.1 от ДОПК за наличие или липса на задължения, издадено не по-рано от един месец преди подаване на проектното предложение. Удостоверение се представя за кандидата и представляващия/те кандидата и от  лицата с правомощия за вземане на решения или контрол по отношение на кандидата – представя се сканирано във формат „pdf“ или „jpg“;
6. Удостоверение от община Айтос за наличие или липса на публични задължения, издадено не по-рано от един месец преди подаване на проектното предложение. Удостоверение се представя за кандидата и представляващия/те кандидата и от  лицата с правомощия за вземане на решения или контрол по отношение на кандидата – представят се сканирани във формат „pdf“ или „jpg“;
7. Декларация за липса на основания за отстраняване  (Приложение № 3) от Документите за попълване. Представя се сканиран оригинал във формат „pdf“ -  датирана, подписана и подпечатана;
8. Декларация за нередности съгласно Приложение № 4 от Документи за попълване от  представляващия/те кандидата и от  лицата с правомощия за вземане на решения или контрол по отношение на кандидата - с подпис/и, печат, дата и сканирана във формат „pdf“ или „jpg“;
9. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/ разрешително от компетентния орган по околна среда (Регионална инспекция по околната среда и водите/Министерство на околната среда и водите/Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо). Представя се сканирано във формат „pdf“ или „jpg“;

10. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни в случаите на инвестиции с дейности по напояване, водовземане, водоснабдяване (когато е приложимо). Представя се сканирано във формат „pdf“ или „jpg“;

11. Разрешително за водовземане и/или разрешително за ползване на воден обект в случаите, предвидени в Закона за водите (когато е приложимо). Представя се сканирано във формат „pdf“ или „jpg“;

12. Лицензи, разрешения и/или друг документ, удостоверяващ регистрацията, в случаите на предвидени разходи за дейности и инвестиции, за които се изисква лицензиране, разрешение и/или регистрация за извършване на дейността/инвестицията съгласно българското законодателство и неупоменати изрично в настоящия списък (когато е приложимо). Представят се сканирани във формат „pdf“ или „jpg“;

13. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг (когато е приложимо). Представя се във формат „pdf“ или „jpg“;

14. Бизнес План по образец, Приложение № 5а от документите за попълване) с подпис/и, печат на всяка страница и сканиран.  Представя се във формат „pdf“ или „jpg“
15. Таблиците от бизнес плана (по образец, Приложение № 5б от документите за попълване). Представят се във формат „xls” или „xlsx”.

16. Решение на компетентния орган на кандидата за кандидатстване по реда на настоящата процедура. Представя се сканирано във формат „pdf“ или „jpg“;
17. Отчет за приходите и разходите и Справка за приходите и разходите по видове и икономически дейности
 за последната приключена финансова година, заверен от НСИ. Представя се сканиран във формат „pdf“ или „jpg“;
18. Годишна данъчна декларация (ГДД) за предходната финансова година спрямо датата на кандидатстване, заверена от съответната ТД на НАП. Представя се сканирано във формат „pdf“ или „jpg“. 
19. Инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване - в случай на разходи, които представляват дълготрайни материални активи съгласно Закона за счетоводството (когато е приложимо). Представя се сканирана във формат „pdf“ или „jpg“;

20. Справка за дълготрайните активи - приложение към счетоводния баланс за предходната финансова година и/или за последния отчетен период (за юридически лица и еднолични търговци). Представя се сканирана във формат „pdf“ или „jpg“.

21. Декларация в оригинал по чл. 4а, ал. 1 от ЗМСП - Приложение № 12 и справка за обобщените параметри на предприятието - Приложение № 12а, попълнени съгласно  указания за попълване – Приложение № 12б. Представя се във формат „pdf“ или „jpg”.

22. Фактури, придружени с платежни нареждания, за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г. съгласно чл. 21, ал. 2, т. 14 от Наредба № 22, ведно с банкови извлечения (когато е приложимо). Представят се сканирани във формат „pdf“ или „jpg“;

23. Оферта/и и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя, когато кандидатът планира да провежда процедура за избор на изпълнител по реда на ПМС № 160 след сключване на договор за предоставяне на финансова помощ:
a. В случаите на разходи, включени в списъка с референтни разходи: Една независима оферта в оригинал, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС (важи в случаите по т.5.1 от Раздел 14.2 „Условия за допустимост на разходите“). Представя се във формат „pdf“ или „jpg”. В случаите на инвестиции за строително-монтажни работи към договорите се прилагат и количествено-стойностни сметки във формат „pdf“  или „jpg”и във формат „xls” или „xlsx” . 

b. В случаите на разходи, които не са включени в списъка с референтни разходи: Най-малко три съпоставими независими оферти в оригинал, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС (важи в случаите по т. 5.2 от Раздел 14.2 „Условия за допустимост на разходите“). Представя се във формат „pdf“ или „jpg”. В случаите на инвестиции за строително-монтажни работи към договорите се прилагат и количествено-стойностни сметки във формат „pdf или „jpg”. “ и във формат „xls” или „xlsx”.
24. Решение на кандидата за избор на оферта с най- ниска цена.  В случай, че избраната оферта не е с най – ниска цена в решението се дава обосновка на мотивите за този избор, след проведено пазарно проучване, преди сключване на предварителни или окончателни договори за строителство/услуги/доставки. Важи за всички кандидати, заявили инвестиционни разходи, които са извън списъка с референти разходи, съгласно условията от Раздел 14.2  Представя/т се във формат „pdf“ или„jpg”. ( важи във всички случаи на направено пазарно проучване с три оферти)
25. Предварителни или окончателни договори за строителство/услуги/доставки – за всеки обект на инвестицията/предмет на дейността с детайлно описание на техническите характеристики, вкл. с посочени марка и модел, цена в левове или евро, срок за изпълнение, количество и на доставка и срок за изпълнение, ведно с подробна количествено-стойностна сметка, с описан ДДС. Представят се във формат „pdf” или „jpg”. В случаите на инвестиции за строително-монтажни работи към договорите се прилагат и количествено-стойностни сметки, които се представят във формат „pdf“ или „jpg” и „xls” или “xlsx”. (Важи в случаите на договори, за дейности по строителство/доставки/ услуги, когато за конкретния проект не се прилага ЗОП или реда на чл. 50, ал. 2 от ЗУСЕФСУ и след подписване на Административен договор не се изисква провеждане на  процедура за избор на изпълнител по ЗОП или с публична покана по реда на ПМС 160 от 01.07.2016г.)

26. Документация от проведената съгласно изискванията на Закона за обществените поръчки процедура за избор на изпълнител/и за разходите по т. 11 от Раздел 14.1 „Допустими разходи“, извършени преди датата на подаване на проектното предложение (важи за кандидати, които се явяват възложители по чл. 5 и 6 от ЗОП);
27. Документация от проведените пазарни консултации, вкл. решение за обосноваността  и  определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП (важи за кандидатите, които се явяват възложители по чл. 5 и 6 от ЗОП и набират офертите по т.5.1 и т.5.2  от раздел 14.2  чрез провеждането на пазарни консултации по реда на ЗОП  за гарантиране на пазарна цена на съответния актив/ услуга/ );

28. Декларация за липса или наличие на двойно финансиране по проекта -датирана, подписана и подпечатана – Приложение № 6 от указанията за кандидатстване - Документи за попълване. Представя се във формат „pdf“ или „jpg”.
29. Декларация за липса на изкуствено създадени условия - датирана, подписана и подпечатана – Приложение № 7 от указанията за кандидатстване - Документи за попълване. Представя се във формат „pdf” или „jpg”. 
30. Формуляр за мониторинг-  датиран, подписан и подпечатан-  съгласно Приложение № 8 от Документи за попълване. Представя се във формат „doc“ или „docx“ и сканиран във формат „pdf“ или „jpg”.
31. Декларация за НСИ- датирана, подписана и подпечатана  - Приложение № 9 от Документи за попълване (Приложение № 8 към чл. 24, ал. 1, т. 21 от Наредба 22). Представя се във формат „pdf“ или  „jpg”.

32. Удостоверение за данъчна оценка на имота, който се придобива (когато е приложимо). Представя се във формат „pdf“ или„jpg”.  
33. Декларация за изчисление на минималния стандартен производствен обем на стопанството през текущата стопанска година към момента на кандидатстване -по образец, Приложение №16 от документи за попълване - датирана, подписана и подпечатана. Представя се във формат „pdf“ или„jpg”.  . 

34. Справка-декларация за обработваната земя/отглежданите животни от членовете на групата/организацията на производители, с които участват в групата/организацията -по образец, Приложение №13 от документи за попълване- датирана, подписана и подпечатана. (когато е приложимо). Представя се във формат „pdf“ или„jpg”.  
35. Регистрационна карта, издадена по реда на наредбата по § 4 ЗПЗП и анкетни формуляри към нея. Към анкетните формуляри се прилага опис, заверен от официален ветеринарен лекар не по-рано от 4 месеца преди датата на подаване на заявлението за подпомагане, когато в изчисляването на стандартния производствен обем участват животни. Представя /т се във формат „pdf“ или „jpg”.
36.  Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем (когато е приложимо). Представя се във формат „pdf“ или „jpg”. 
37. Справка-декларация за приходите от продажба от земеделска дейност, производство на преработена земеделска продукция и услуги, директно свързани със земеделската дейност – датирана, подписана и подпечатана -  по образец, Приложение №17 от документи за попълване. Представя се във формат „pdf“ или „jpg”.
38. Декларация по образец съгласно т. 1, буква ”б”  от Заповед № РД 09-647 от 03.07.2019 г. на Ръководителя на УО на ПРСР 2014-2020г.-Приложение № 19 от документи за попълване, датирана, подписана и подпечатана. Представя се  сканирана във формат „pdf“ или„jpg”;

ВАЖНО! С Квалифициран електронен подпис /КЕП/ се подписва само Формулярът за кандидатстване.



24.2. Списък със специфични документи:

	І Документи при строително-монтажни работи за изграждане или подобрение на недвижима собственост, използвана за земеделското производство. 
1. Документ за собственост на земя и/или друг вид недвижим имот, обект на инвестицията или документ за учредено право на строеж върху имота за срок не по-малък от 6 години, считано от датата на подаване на проектното предложение към стратегията за ВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР, вписан в районната служба по вписванията, а в случай на договор за аренда на земя - и регистриран в съответната общинска служба по земеделие на Министерството на земеделието, храните и горите, в случаите на обновяване на сгради и/или помещения, за които не се изисква издаване на разрешение за строеж, съгласно Закона за устройство на територията. Представя се във формат „pdf“ или „jpg“;
2. Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията. Представя се във формат „pdf“ или „jpg“;
3. Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията..Представя се във формат „pdf“ или „jpg“. При голям обем файловете могат да се прикачат и архивирани в„.rar” файл;
4. Подробни количествени сметки за предвидените строително-монтажни работи, заверени от правоспособно лице Представят се в два формата:  „xls”или„xlsx” и във формат „pdf“ или „jpg“;
5. Подробна количествено стойностна сметка за предвидените строително-монтажни работи съгласно  Приложение № 11 от Документи за попълване. Представят се във формат „xls“ или “xlsx” и сканирани във формат „pdf“ или „jpg“;
6. Разрешение за поставяне, издадено в съответствие със Закона за устройство на територията за разходи за преместваеми обекти (важи, в случай че проектът включва разходи за преместваеми обекти). Представя се във формат „pdf“ или „jpg“;
ІІ. Документи за проекти, включващи инвестиции за закупуване, включително чрез финансов лизинг и инсталиране на нови машини, оборудване, земеделска техника и прикачен инвентар, необходими за земеделското производство
1. Технологичен проект ведно със схема и описание на технологичния процес, изготвен и заверен от правоспособно лице (когато е приложимо). Представя се във формат „pdf“ или „jpg“.
2. Техническа спецификация за: земеделска техника, специализирано транспортно средство,  машина, съоръжение, оборудване и обзавеждане. Представя се във формат „pdf“ или „jpg“.
3. Декларация за наличната самоходна земеделска техника в стопанството, придружена с копия на свидетелство за регистрация на земеделска и горска техника и талон за технически преглед за наличната в стопанството самоходна техника на възраст до 7 години  и Оценка на капацитета на земеделската техника, планирана за закупуване – приложимо при кандидатстване за закупуване на земеделска техника за обработка на почвата и прибиране на реколтата. (по образец, Приложение № 14 и Приложение № 14а от документи за попълване). Представят се във формат „pdf“ или „jpg“, а Приложение 14а и във формат „xls“ или “xlsx”.
III. Документи за проекти, включващи инвестиции за производство на енергия от възобновяеми енергийни източници:
1. Одобрен технически/технологичен проект, придружен от предпроектно проучване - за инвестиции за производство на енергия от възобновяеми енергийни източници. Представя се във формат „pdf“ или „jpg“.
2. Доклад и Резюме за отразяване на резултатите от енергийно обследване, изготвени от правоспособно лице. Представят се във формат „pdf“ или „jpg“. 
3. Анализ, удостоверяващ подобряването на енергийната ефективност в стопанството, изготвен от правоспособно лице. Представя се във формат „pdf“ или „jpg“.
IV. Документи за проекти, включващи създаване и/или презасаждане на трайни насаждения и/или свързани с производство, съхранение и/или подготовка на растителни продукти за продажба и/или за нуждите на животновъдния обект:
1. Документ за собственост или за ползване на земята (договор за аренда или за наем за срок не по-малко от 6 години, считано от датата на подаване на проектното предложение, вписан в районната служба по вписванията). Представя се във формат „pdf“ или „jpg“.
2. Агроплан и/или Технологична карта за създаване и отглеждане на трайни насаждения, изготвени от правоспособно лице. Представя се във формат „pdf или „jpg“.
3. Удостоверение за регистрация на животновъден обект по смисъла на чл. 137 от Закона за ветеринарномедицинската дейност. Представя се във формат "pdf“ или „jpg”.

4. Опис на животните, заверен от официален ветеринарен лекар не по-рано от 4 месеца преди датата на подаване на проектното предложение, когато в изчисляването на стандартния производствен обем участват животни. Представя се във формат "pdf“ или „jpg”.
V. Специфични документи, доказващи съответствие с критериите за подбор: 
· За критерий „Кандидатът е млад фермер, който е физическо лице или едноличен търговец на възраст от 18 навършени до 40 ненавършени години, към датата на кандидатстване”
· Документ, доказващ наличието на професионални умения и компетенции на кандидата в областта на земеделие: диплом за завършено образование, свидетелство а професионална квалификация, удостоверение за професионално обучение или друг относим нормативно регламентиран документ, издаден от компетентна институция.
· За критерий „Проектът създава нови работни места”
· Справка за съществуващия и нает персонал към края на предходната спрямо 

       кандидатстването календарна година (по образец, Приложение №15 от документи     

       за  попълване), датирана, подписана  подпечатана.  Представя се  сканирана във  

        формат "pdf“ или „jpg”;
· Отчет за заетите лица, средствата за работна заплата и другите разходи за труд от 

 Годишния отчет за дейността (ГОД) за последната приключена  финансова  година, заверен от НСИ.  Представя се сканиран във формат "pdf“ или „jpg”;

· Ведомост за заплати за месеците в периода от вписването в Търговския регистър до месеца, предхождащ месеца на подаване на проектното предложение                                      (за новосъздадени предприятия, които нямат приключена финансова година)
· За  критерий   „Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в предприятието”
· Документи, проучвания, сертификати, патенти, свидетелства за регистрация на полезен модел и други приложими документи, които показват, че чрез инвестициите по проекта ще се  въведе нова за територията на МИГ – Айтос практика / продукт / услуга и/или нови за предприятието  продукти и/или услуги. Представят се сканирани във формат "pdf“ или „jpg”;
· За критерий „Проектът включва дейности с позитивен принос към околната среда”
1. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията. Представя се във формат „pdf“ или  „jpg”  .

2. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС /само за инсталации, използващи биомаса за производство на енергия за собствено потребление/. Представя се във формат „pdf“ или „jpg”.
· За критерий „Минимум 10 % от допустимите инвестиционни разходи са за подобряване на енергийната ефективност на предприятието”
1. Резюме и доклад за отразяване на резултатите от енергийно обследване, съобразно изискванията на Наредба № Е-РД-04-05 от 08.09. 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания., изготвени от правоспособни лица, вписани в публичния регистър по чл. 34, ал. 1 от Закона за енергийна ефективност (ЗЕЕ) . Представя се във формат „pdf“ или „jpg”  .


25. Краен срок за подаване на проектните предложения:

	Процедурата е с няколко крайни срока за кандидатстване, които се определят, както следва:
Първи прием:                                                                                                                                         Начална дата за подаване на проектните предложения: 12.03.2025 г.                                               Краен срок за подаване на  проектните предложения: 13.04.2025 г., 23.59 часа
Втори  прием – при наличие на остатъчни средства след първи прием:                                                                                                                                       Начална дата за подаване на проектните предложения: 14.04.2025 г.                                                     Краен срок за подаване на  проектните предложения:  15.05.2025 г., 23.59 часа
Трети прием – при наличие на остатъчни средства след втори прием:                                                                                                                                         Начална дата за подаване на проектните предложения:  19.05.2025  г.                                                                    Краен срок за подаване на  проектните предложения:  22.06.2025  г., 23.59 часа
В случай, че няма наличен финансов ресурс за втория прием или трети прием за кандидатстване, процедурата ще бъде прекратена.


26. Адрес за подаване на проектните предложения:
	Проектните предложения по настоящата процедура се подават по изцяло електронен път чрез ИСУН 2020  на следния интернет адрес: https://eumis2020.government.bg .


27. Допълнителна информация:

27.1. Допълнителни въпроси и разяснения във връзка с Условията за кандидатстване:

	В срок до 3 седмици преди крайния срок за подаване на проектни предложения по настоящата процедура за прием могат да се задават въпроси и да се искат допълнителни разяснения на e-mail: mig_aytos@abv.bg като ясно се посочва номера на поканата за набиране на предложения.

Писмени разяснения ще бъдат дадени в 10-дневен срок от получаване на искането, но не по-късно от  две седмици преди изтичането на срока за кандидатстване.

С оглед осигуряване равнопоставено третиране на кандидатите, МИГ –Айтос няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати.

Въпросите и разясненията ще бъдат публикувани на интернет страницата на МИГ – Айтос:  http://mig-aytos.com/bg/   и на https://eumis2020.government.bg


27.2. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ:

	Уведомяването на отхвърлените и одобрените кандидати за сключване на административни договори се извършва чрез ИСУН.  

МИГ уведомява кандидатите, чиито проектни предложения не са одобрени в срок до 5 работни дни от одобрението на оценителния доклад.

Всеки кандидат, получил уведомително писмо от МИГ, че проектното му предложение не е одобрено или че е частично одобрено, има право да възрази пред  ДФЗ в срок до 3 работни дни от датата на получаването на уведомлението.

Изпълнителният директор на ДФЗ се произнася по основателността на възражението в срок до 10 работни дни от неговото получаване, като:

1. връща проектното предложение за повторно извършване на процедурата по оценка;

2. потвърждава предварителното решение на МИГ.

При одобрен от ДФЗ оценителен доклад, кандидатите, чиито проектни предложения са предложени за финансиране, се поканват да представят в 10-дневен срок доказателства, че отговарят на изискванията за бенефициент, като представят необходимите документи за сключване на административен договор за предоставяне на БФП.


28. Приложения към Условията за кандидатстване:

	1. Документи за попълване: 

Приложение № 1 Таблица за допустими инвестиции

Приложение № 2 Декларация по чл. 19 и 20 от Закона за защита на личните данни (Приложение № 12 от Наредба № 22/14.12.2015 г. на МЗХГ)

Приложение № 3 Декларация Образец по Приложение № 3 

Приложение № 4 Декларация за нередности

Приложение № 5 а  Бизнес План
Приложение № 5 б  Таблици към Бизнес План 

Приложение № 6 Декларация за липса или наличие на двойно финансиране по проекта

Приложение № 7 Декларация за липса на изкуствено създадени условия
Приложение № 8 Формуляр за мониторинг
Приложение № 9 Декларация за НСИ

Приложение № 11 Количествено-стойностна сметка 

Приложение № 12 Декларация за обстоятелствата по чл.3 и чл.4 от ЗМСП
Приложение № 12а Справка за обобщените параметри на предприятието – ЗМСП
Приложение № 12б Указания за попълване на Декларация за обстоятелствата по  чл.3 и чл.4 от ЗМСП 

Приложение № 13 Справка – декларация за обработваната земя/отглежданите животни от членовете на групата/организацията на производители, с които участват в групата/организацията

Приложение № 14 Декларация за наличната самоходна земеделска техника в стопанството

Приложение № 14а Калкулатор оценка на капацитетите  на земеделска техника
Приложение № 14б Инструкция за ползване на калкулатор
Приложение № 15 Справка за съществуващия и нает персонал към края на предходната спрямо кандидатстването календарна година
Приложение № 16 Декларация за изчисляване на минималния стандартен производствен обем
Приложение № 17 Справка-декларация за приходи от продажби от земеделска дейност
Приложение № 19 Декларация по образец съгласно т. 1, буква ”б”  от Заповед № РД 09-647 от 03.07.2019 г. на Ръководителя на УО на ПРСР 2014-2020г
2. Документи за информация: 

Приложение №1 Критерии и методика АСД
Приложение №1а Работен лист за оценка на бизнес плана
Приложение №2 Критерии и методика ТФО

Приложение №3 Списък разходи референтни цени

Приложение №4 Запитване за оферта

Приложение № 5 Ръководство за подаване на проектни предложения UGuide_MS_ISUN2020_eProject_v 7.0

Приложение № 6 Протокол от посещение на място 

Приложение №7 КИД 2008


� Към УК - Документи за информация – Приложение № 3 е приложен списъкът с референтни разходи, наличен към момента. Кандидатите следва да се съобразяват със Списъка на референтните разходи, наличен на интернет сайта на ДФЗ към момента на кандидатстване.


� GUIDELINES ON PROGRAMMING FOR INNOVATION AND THE IMPLEMENTATION OF THE EIP FOR AGRICULTURAL PRODUCTIVITY AND SUSTAINABILITY


� Посоченият документ е част от Годишния отчет за дейността на кандидата. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата.

